Kreditas (apskaita)
Kreditas (lot. credet – jis patiki) – naudojant dvejybinio įrašo sistemą vadinama dešinė sąskaitos pusė. Žodis kreditas yra visiškai priešingas žodžiui debetas. Kredituoti sąskaitą esančią aktyvinėje (kairėje) balanso pusėje reiškia mažinti joje esančią sumą. Kredituoti sąskaitą esančią pasyvinėje (dešinėje) balanso pusėje reiškia didinti joje esančią sumą.